CELEX: 32005D0382
Language: sl
Date: 2005-05-18 00:00:00
Title: 2005/382/ES: Odločba Komisije z dne 18. maja 2005 o odobritvi metod za razvrščanje prašičjih trupov na Madžarskem (notificirano pod dokumentarno številko K(2005) 1448)

19.5.2005   
            
            
               SL
            
            
               Uradni list Evropske unije
            
            
               L 126/55
            
         
      ODLOČBA KOMISIJE
   
   z dne 18. maja 2005
   o odobritvi metod za razvrščanje prašičjih trupov na Madžarskem
   (notificirano pod dokumentarno številko K(2005) 1448)
   (Besedilo v madžarskem jeziku je edino verodostojno)
   (2005/382/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984, ki določa lestvico Skupnosti za razvrščanje prašičjih trupov (1), in zlasti člena 5(2) Uredbe,
   ob upoštevanju naslednjega:
   
               (1)
            
            
               Člen 2(3) Uredbe (EGS) št. 3220/84 določa, da mora biti razvrščanje prašičjih trupov določeno z ocenjevanjem mesnatosti v skladu s statistično preizkušenimi metodami ocenjevanja, ki temeljijo na fizičnih meritvah enega ali več anatomskih delov prašičjega trupa. Odobritev metod za razvrščanje je odvisna od skladnosti metod z največjim odstopanjem pri statistični napaki pri razvrščanju. To odstopanje je bilo določeno v členu 3 Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (2).
            
         
               (2)
            
            
               Vlada Madžarske je zaprosila Komisijo za odobritev štirih metod za razvrščanje prašičjih trupov in predložila rezultate svojih poskusov z razkosanjem, ki so bili opravljeni pred dnem pristopa, s predložitvijo dela II Protokola, opredeljenega v členu 3 Uredbe (EGS) št. 2967/85.
            
         
               (3)
            
            
               Ocena te prošnje je pokazala, da so pogoji za odobritev teh metod razvrščanja izpolnjeni.
            
         
               (4)
            
            
               Člen 2 Uredbe (EGS) št. 3220/84 določa, da so države članice lahko pooblaščene, da predvidijo različne obdelave prašičjih trupov, ki se razlikujejo od standardne obdelave, opredeljene v istem členu, če tako odstopanje upravičujejo trgovska praksa ali tehnične zahteve.
            
         
               (5)
            
            
               Na Madžarskem tradicija pri obdelavi trupov in posledično trgovska praksa zahtevata, da se trupi lahko obdelajo skupaj s trebušnim salom in trebušno prepono. To je treba upoštevati pri prilagoditvi zabeležene teže teži za standardno obdelavo.
            
         
               (6)
            
            
               Sprememba naprav ali metod razvrščanja se lahko odobri samo z novo odločbo Komisije, sprejeto na podlagi pridobljenih izkušenj. Zato se lahko ta odobritev prekliče.
            
         
               (7)
            
            
               Ukrepi, predvideni s to odločbo, so v skladu z mnenjem Upravljalnega odbora za svinjsko meso –
            
         SPREJELA NASLEDNJO ODLOČBO:
   Člen 1
   Za razvrščanje prašičjih trupov na Madžarskem se v skladu z Uredbo (EGS) št. 3220/84 odobri uporaba naslednjih metod:
   
               (a)
            
            
               naprave, imenovane „Fat-O-Meater FOM S70“ in „Fat-O-Meater FOM S71“, in z njo povezane metode ocenjevanja, ki so podrobno opredeljene v delu 1 Priloge;
            
         
               (b)
            
            
               naprava, imenovana „Uni-Fat-O-Meater FOM S89 (UNIFOM)“, in z njo povezane metode ocenjevanja, ki so podrobno opredeljene v delu 2 Priloge;
            
         
               (c)
            
            
               naprava, imenovana „Ultra FOM 200“, in z njo povezane metode ocenjevanja, ki so podrobno opredeljene v delu 3 Priloge;
            
         
               (d)
            
            
               naprava, imenovana „Fully automatic ultrasonic carcase grading (Autofom)“, in z njo povezane metode ocenjevanja, ki so podrobno opredeljene v delu 4 Priloge.
            
         Glede naprave „Ultra FOM 200“ iz točke (c) se določi, da mora biti po opravljenem postopku merjenja na trupu možno preveriti, ali je naprava izmerila vrednosti meritve SZ1 in SZ2 na mestu, določenem v točki 3 dela 3 Priloge. Ustrezno označitev mesta merjenja je treba opraviti sočasno s postopkom merjenja.
   Člen 2
   Ne glede na standardno obdelavo iz člena 2(1) Uredbe (EGS) št. 3220/84 prašičjim trupom pred tehtanjem in razvrščanjem ni treba odstraniti trebušnega sala in trebušne prepone. Zaradi postavitve ponudbe cen za prašičje trupe na primerljivi podlagi se zabeležena masa toplega trupa zmanjša za:
   
               (a)
            
            
               0,35 % pri trebušni preponi;
            
         
               (b)
            
            
               1,68 % pri trebušnem salu.
            
         Člen 3
   Spremembe naprav ali metod ocenjevanja niso dovoljene.
   Člen 4
   Ta odločba je naslovljena na Republiko Madžarsko.
   
      V Bruslju, 18. maja 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 285, 25.10.1985, str. 39. Uredba, kakor je bila nazadnje spremenjena z Uredbo (ES) št. 3127/94 (UL L 330, 21.12.1994, str. 43).
   
      PRILOGA
      METODE ZA RAZVRŠČANJE PRAŠIČJIH TRUPOV NA MADŽARSKEM
      Del I
      FAT-O-MEATER FOM S70 IN FAT-O-MEATER FOM S71
      
                  1.
               
               
                  Razvrščanje prašičjih trupov se opravi z napravo, imenovano Fat-O-Meater FOM S70 in Fat-O-Meater FOM S71.
               
            
                  2.
               
               
                  Naprava je opremljena s sondo premera 6 milimetrov, ki vsebuje optično sondo vrste Fremstillet AF Radiometer Copenhagen/Slagteriernes Forskningsinstitut Optisk Sonde MQ in ima obratovalno razdaljo med 5 in 105 milimetri. Rezultati meritev se preračunajo v predvideni delež mesnatosti z računalnikom vrste S70 ali S71.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  
                      = 54,043661 – 0,170496 × SZ1 – 0,568425 × SZ2 + 0,215384 × H2 + 0,048995 × W
                  pri čemer:
                  
                              
                                 
                           
                           
                              =
                           
                           
                              predvideni delež mesnatosti (v odstotkih)
                           
                        
                              SZ1
                              
                           
                           
                              =
                           
                           
                              debelina hrbtne slanine, merjena v milimetrih v točki P1 (8 cm od vzdolžne osi trupa med tretjim in četrtim ledvenim vretencem)
                           
                        
                              SZ2
                              
                           
                           
                              =
                           
                           
                              debelina hrbtne slanine, merjena v milimetrih v točki P2 (6 cm od vzdolžne osi trupa med tretjim in četrtim rebrom)
                           
                        
                              H2
                              
                           
                           
                              =
                           
                           
                              debelina mišice, merjena v milimetrih v točki P2 (6 cm od vzdolžne osi trupa med tretjim in četrtim rebrom)
                           
                        
                              W
                           
                           
                              =
                           
                           
                              masa toplega trupa (kg).
                           
                        Ta enačba velja za trupe, ki tehtajo med 50 in 120 kilogrami.
               
            Del 2
      UNI-FAT-O-MEATER FOM S89 (UNIFOM)
      
                  1.
               
               
                  Razvrščanje prašičjih trupov se opravi z napravo, imenovano Uni-Fat-O-Meater FOM S89 (UNIFOM).
               
            
                  2.
               
               
                  Naprava je enaka tisti, opisani v točki 2 dela 1. Naprava Unifom pa se razlikuje od naprave FOM po računalniku in programski opremi za interpretacijo profila refleksije iz optične sonde. Poleg tega Unifom ni povezan s tehtnico.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  
                      = 53,527 – 0,127 × SZ1 – 0,563 × SZ2 + 0,283 × H2
                  
                  pri čemer:
                  
                              
                                 
                           
                           
                              =
                           
                           
                              predvideni delež mesnatosti (v odstotkih)
                           
                        
                              SZ1
                              
                           
                           
                              =
                           
                           
                              debelina hrbtne slanine, merjena v milimetrih v točki P1 (8 cm od vzdolžne osi trupa med tretjim in četrtim ledvenim vretencem)
                           
                        
                              SZ2
                              
                           
                           
                              =
                           
                           
                              debelina hrbtne slanine, merjena v milimetrih v točki P2 (6 cm od vzdolžne osi trupa med tretjim in četrtim rebrom)
                           
                        
                              H2
                              
                           
                           
                              =
                           
                           
                              debelina mišice, merjena v milimetrih v točki P2 (6 cm od vzdolžne osi trupa med tretjim in četrtim rebrom).
                           
                        Ta enačba velja za trupe, ki tehtajo med 50 in 120 kilogrami.
               
            Del 3
      ULTRA FOM 200
      
                  1.
               
               
                  Razvrščanje prašičjih trupov se opravi z napravo, imenovano „Ultra FOM 200“.
               
            
                  2.
               
               
                  Naprava je opremljena z ultrazvočno sondo s frekvenco 4 MHz (Krautkrämer MB 4 SE). Ultrazvočni signal se digitalizira, shrani in obdela z mikroprocesorjem (vrste Intel 80 C 32). Naprava Ultra-FOM sama preračuna rezultate meritev v predvideni delež mesnatosti.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  
                      = 59,989 – 0,265 × SZ1 – 0,402 × SZ2 + 0,007625 × H2 + 0,08837 × W
                  pri čemer:
                  
                              
                                 
                           
                           
                              =
                           
                           
                              predvideni delež mesnatosti (v odstotkih)
                           
                        
                              SZ1
                              
                           
                           
                              =
                           
                           
                              debelina hrbtne slanine, merjena v milimetrih v točki P1 (7 cm od vzdolžne osi trupa med tretjim in četrtim ledvenim vretencem)
                           
                        
                              SZ2
                              
                           
                           
                              =
                           
                           
                              debelina hrbtne slanine, merjena v milimetrih v točki P2 (7 cm od vzdolžne osi trupa med tretjim in četrtim rebrom)
                           
                        
                              H2
                              
                           
                           
                              =
                           
                           
                              debelina mišice, merjena v milimetrih v točki P2 (7 cm od vzdolžne osi trupa med tretjim in četrtim rebrom)
                           
                        
                              W
                           
                           
                              =
                           
                           
                              masa toplega trupa (kg).
                           
                        Ta enačba velja za trupe, ki tehtajo med 50 in 120 kilogrami.
               
            Del 4
      FULLY AUTOMATIC ULTRASONIC CARCASE GRADING (AUTOFOM)
      
                  1.
               
               
                  Razvrščanje prašičjih trupov se opravi z napravo, imenovano AUTOFOM (Fully automatic ultrasonic carcase grading).
               
            
                  2.
               
               
                  Naprava je opremljena s 16 ultrazvočnimi pretvorniki s frekvenco 2 MHz (Krautkrämer, SFK 2 NP), med katerimi je obratovalna razdalja 25 milimetrov.
                  Podatki ultrazvočne meritve vsebujejo meritve debeline hrbtne slanine in mišice.
                  Rezultati meritev se računalniško preračunajo v predvideni delež mesnatosti.
               
            
                  3.
               
               
                  Delež mesnatosti trupa se izračuna z naslednjo enačbo na podlagi 60 merilnih točk:
                  
                      = 52,698684 – 0,033320 x1 – 0,027910 x2 – 0,033369 x3 – 0,042006 x4 – 0,044693 x5 – 0,038184 x6 – 0,021688 x7 – 0,023770 x8 – 0,020832 x9 – 0,018833 x10 – 0,014692 x11 – 0,018321 x12 – 0,025358 x13 – 0,024304 x14 – 0,026339 x15 – 0,020495 x16 – 0,016825 x17 – 0,019075 x18 – 0,021736 x19 – 0,020635 x20 – 0,019779 x21 – 0,027397 x22 – 0,023439 x23 – 0,022317 x24 – 0,024994 x25 – 0,026247 x26 – 0,023531 x27 – 0,019013 x28 – 0,027384 x29 – 0,031072 x30 – 0,028046 x31 – 0,025150 x32 – 0,023167 x33 – 0,024394 x34 – 0,026832 x35 – 0,024874 x36 – 0,018853 x37 – 0,021229 x38 – 0,028275 x39 – 0,027372 x40 – 0,018172 x41 – 0,017360 x42 – 0,019780 x43 – 0,022921 x44 – 0,023974 x45 – 0,024597 x46 – 0,013694 x47 – 0,014177 x48 – 0,016137 x49 – 0,016805 x50 – 0,017700 x51 – 0,022157 x52 – 0,027827 x53 + 0,051671 x54 + 0,049577 x55 + 0,049119 x56 + 0,050793 x57 + 0,050356 x58 + 0,050666 x59 + 0,053370 x60
                  pri čemer:
                  
                              
                                 
                           
                           
                              =
                           
                           
                              predvideni odstotek mesnatosti
                           
                        x1, x2 ... x60 so spremenljivke, ki se merijo z AutoFomom.
               
            
                  4.
               
               
                  Opis merilnih točk in statistične metode so v delu II Protokola, ki ga je Madžarska poslala Komisiji v skladu s členom 3(3) Uredbe (EGS) št. 2967/85.
                  Ta enačba velja za trupe, ki tehtajo med 50 in 120 kilogrami.